**Р Е Ш Е Н И Я**

**ВЗЕТИ НА ДВАДЕСЕТ И ОСМОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

 **29 ЮНИ 2018 ГОДИНА**

**ПО ПЪРВА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Приемане на Наредба за реда за придобиване, управление и разпореждане с общинско имущество – собственост на Община Карнобат .

**Р Е Ш Е Н И Я:**

 **379.1**. Общински съвет - Карнобат на основание чл. 21, ал. 2 от Закона за местното самоуправление и местната администрация и чл.8, ал. 2 от Закона за общинската собственост приема Наредба за реда за придобиване, управление и разпореждане с общинско имущество – собственост на Община Карнобат.

**379.2**. Общински съвет - Карнобат, във връзка с чл. 22, ал. 2 от Закона за местното самоуправление и местната администрация възлага на Кмета на Община Карнобат да публикува приетата Наредба на Интернет страницата на Община Карнобат и във вестник „Карнобатски глас“.

Приложение:

1.Наредба за реда за придобиване, управление и разпореждане с общинско имущество – собственост на Община Карнобат.

 **ПО ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:**  Продажба чрез публичен търг на имоти – частна общинска собственост в гр .Карнобат**.**

**Р Е Ш Е Н И Я:**

**380.І.** Общински съвет-Карнобат, на основание чл.21 ал.1 т.8 от ЗМСМА, чл.35 ал.1 от Закона за общинската собственост и чл.41 ал.2 от същия закон , **ОПРЕДЕЛЯ** за продажба имоти – частна общинска собственост:

 **1. УРЕГУЛИРАН ПОЗЕМЛЕН ИМОТ ІХ - 4206 (** девет за п.и. четири хиляди, двеста и шест) **от кв.204** (двеста и четири )по плана на **гр.Карнобат,** с площ **465,00** ( четиристотин, шестдесет и пет ) кв.м**.,** отреден за **«жилищно застрояване»,** собственост на община Карнобат съгласно акт за ЧОС № 4499/13.10.2008 г. при граници : север – упи Х-4205; изток – улица; юг – упи VІІІ-4207 ; запад – упи VІІ-4208; с начална тръжна цена определената **ПАЗАРНА ЦЕНА НА ИМОТА – 10843.00(десет хиляди, осемстотин четиридесет и три) лева без ДДС.**

 2. **УРЕГУЛИРАН ПОЗЕМЛЕН ИМОТ Х – 4213 (** десет за п.и. четири хиляди, двеста и тринадесет) **от кв.173** (сто седемдесет и три ), с площ **353,00** (триста петдесет и три) кв.м., отреден за **«жилищно застрояване»**., собственост на община Карнобат съгласно акт за ЧОС № 7957/02.12.2016 г. при граници: север – упи VІ-4214; изток – упи ІХ - 2306; юг – улица; запад упи ХІ – 4213; с начална тръжна цена определената **ПАЗАРНА ЦЕНА НА ИМОТА – 8232,00 (осем хиляди, двеста тридесет и два) лева без ДДС.**

3. **УРЕГУЛИРАН ПОЗЕМЛЕН ИМОТ ХІ – 4213 (** единадесет за п.и. четири хиляди, двеста и тринадесет) **от кв.173** (сто седемдесет и три ), с площ **331,00** (триста тридесет и един) кв.м., отреден за **«жилищно застрояване»**., собственост на община Карнобат съгласно акт за ЧОС № 7958/02.12.2016 г. при граници: север – упи VІ-4214; изток – упи Х - 4213; юг – улица; запад - улица; с начална тръжна цена определената **ПАЗАРНА ЦЕНА НА ИМОТА – 7719.00 (седем хиляди, седемстотин и деветнадесет) лева без ДДС.**

**380.ІІ.** Продажбата на имотите по т.І да се извършат след проведен публичен търг с явно наддаване, открит със заповед на Кмета на общината, по реда на Наредбата за реда за придобиване, управление и разпореждане с общинско имущество.

**­­380.ІІІ.** Общински съвет - Карнобат упълномощава Кмета на община Карнобат да извърши необходимите действия във връзка с провеждането на търга и с осъществяването на правната сделка.

 **ПО ТРЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно**: ОТДАВАНЕ ПОД НАЕМ НА ЧАСТИ ОТ ИМОТ-ОБЩИНСКА СОБСТВЕНОСТ

**Р Е Ш Е Н И Я:**

**381.І.** На основание чл.21, ал.1, т.12 от ЗМСМА и чл.8 ал.9 от ЗОС, допълва приетата с Решение № 318/31.01.2018 год. на Общински съвет-Карнобат „Програма за управление и разпореждане с имоти – общинска собственост за 2018 год.” , раздел ІІІ.А. Имоти, за предоставяне под наем/аренда, както следва:

- Терен с площ от 40,00 кв.м., находящ се в Гробищен парк гр.Карнобат (УПИ VI от кв.13 по плана на ПЗ „Север“ гр.Карнобат);

- Терен с площ от 20,00 кв.м., находящ се в Гробищен парк гр.Карнобат (УПИ IV от кв.13 по плана на ПЗ „Север“ гр.Карнобат).

**381.ІІ.** Общински съвет-Карнобат, на основание чл.21, ал. 1, т. 8 от ЗМСМА и чл.14 ал.7 от ЗОС, дава съгласие да бъдат отдадени под наем за срок от 10 години следните части от имот-публична общинска собственост, за поставянето на преместваеми съоръжения, за производствена/търговска дейност на надгробни плочи и др. надгробни съоръжения, след провеждането на публичен търг с базисна месечна наемна цена от 1,50 лв/кв.м.:

- Терен с площ от 40,00 кв.м., находящ се в Гробищен парк гр.Карнобат (УПИ VI от кв.13 по плана на ПЗ „Север“ гр.Карнобат);

- Терен с площ от 20,00 кв.м., находящ се в Гробищен парк гр.Карнобат (УПИ IV от кв.13 по плана на ПЗ „Север“ гр.Карнобат).

**381.ІІІ.** Отдаването под наем да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

**381.ІV.** Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки.

 **ПО ЧЕТВЪРТА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:**  ПРЕДОСТАВЯНЕ НА ИМОТИ – ОБЩИНСКА СОБСТВЕНОСТ, БЕЗВЪЗМЕЗДНО ЗА УПРАВЛЕНИЕ НА ЮРИДИЧЕСКИ ЛИЦА НА БЮДЖЕТНА ИЗДРЪЖКА

**Р Е Ш Е Н И Я:**

**382.І.** Общински съвет-Карнобат, на основание чл.21 ал.1 т.8 от ЗМСМА и чл.12 ал.3 от ЗОС, предоставя безвъзмездно право на управление, за срок от 6 /шест/ години на:

1. РЗИ-Бургас: самостоятелен обект №3, ет. 3, с площ от 40 кв.м., състоящ се от две стаи, входно антре, санитарен възел и тераса, при граници: север-обект №4, юг-обект №2, изток – коридор /външен зид/, запад-външен зид, отдолу – обект №3 етаж 2, отгоре – обект №3 етаж 4, находящ се в четириетажна административна сграда, с масивна монолитна конструкция, със ЗП 200 кв.м., построена в УПИ Х-619 от кв.208 по плана на гр.Карнобат, целият с площ 2051 кв.м., с административен адрес: гр.Карнобат, ул.Граф Игнатиев №2, актуван с АПОС № 7856/26.01.2016 г.;

2. НОИ, Териториално поделение Бургас:

2.1. Самостоятелен обект №3, ет.2, с площ от 40 кв.м., състоящ се от две стаи, входно антре, санитарен възел, килер и тераса, при граници: север-обект №4, юг-обект №2, изток – коридор /външен зид/, запад-външен зид, отдолу – обект №3 етаж 1, отгоре – обект №3 етаж 3, находящ се в четириетажна административна сграда, с масивна монолитна конструкция, със ЗП 200 кв.м., построена в УПИ Х-619 от кв.208 по плана на гр.Карнобат, целият с площ 2051 кв.м., с административен адрес: гр.Карнобат, ул.Граф Игнатиев №2, актуван с АПОС № 7856/26.01.2016 г.;

2.2. Самостоятелен обект №1, ет.4, с площ от 20 кв.м., състоящ се от една стая и санитарен възел, ведно с входно антре, при граници: север – коридор /стълбище/, юг-външен зид, изток- външен зид, запад-външен зид, отдолу – обект №1 етаж 3, отгоре – покрив, находящ се в четириетажна административна сграда, с масивна монолитна конструкция, със ЗП 200 кв.м., построена в УПИ Х-619 от кв.208 по плана на гр.Карнобат, целият с площ 2051 кв.м., с административен адрес: гр.Карнобат, ул.Граф Игнатиев №2, актуван с АПОС № 7856/26.01.2016 г.

**382.ІІ.** Общински съвет-Карнобат упълномощава кмета на община Карнобат да извърши необходимите действия, във връзка с решението по т.І.

**ПО ПЕТА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:**  ОДОБРЯВАНЕ НА ПУП –Парцеларен план /ПП/ за ОБЕКТ: „кабелна линия 20kv от срс /средно разпределителен стълб/ 133-10 в имот №12146 по квс за землище житосвят от вл /въздушна линия/ 20 kv „ИРЕЧЕКОВО“ ДО БКТП В ИМОТ 10350, МЕСТНОСТ „ЧОНКАТА“, ЗА ЗЕМЛИЩЕ ЖИТОСВЯТ, ОБЩИНА КАРНОБАТ

 **Р Е Ш Е Н И Е:**

 **383. І.** На основание чл. 129, ал. 1 от ЗУТ и чл. 21, ал. 1, т. 11 от ЗМСМА, Общински съвет – Карнобат ОДОБРЯВА проект за ПУП – Парцеларен план за обект: „Кабелна линия 20kV от СРС 133-10 в имот № 12146 по КВС за землище Житосвят, община Карнобат от ВЛ 20 kV „Иречеково“ до БКТП в имот 10350, местност „Чонката“ за землище Житосвят,община Карнобат.

 Настоящото решение да се изпрати в 7 /седем/ дневен срок за обнародване във в. „Държавен вестник”

**ПО ШЕСТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** ОДОБРЯВАНЕ НА ПУП –Парцеларен план /ПП/ за ОБЕКТ: „кабелна линия 20kv от ж.р./железорешетъчен стълб/ 84/39 в имот №240003 по квс за землище огнен, община карнобат от вл/въздушна линия/ 20 kv „огнен“ ДО БКТП В ИМОТ 150180, по квс ЗА ЗЕМЛИЩЕ огнен, ОБЩИНА КАРНОБАТ

**Р Е Ш Е Н И Е:**

 **384.І.** На основание чл. 129, ал. 1 от ЗУТ и чл. 21, ал. 1, т. 11 от ЗМСМА, Общински съвет – Карнобат ОДОБРЯВА проект за ПУП – Парцеларен план за обект: „Кабелна линия 20kV от Ж.Р.84/39 в имот № 240003 по КВС за землище Огнен, община Карнобат от ВЛ 20 kV „Огнен“ до БКТП в имот 150180, за землище Огнен,община Карнобат“.

 Настоящото решение да се изпрати в 7 /седем/ дневен срок за обнародване във в. „Държавен вестник”

**ПО СЕДМА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:**  ДАВАНЕ НА СЪГЛАСИЕ ОТ ОБЩИНСКИ СЪВЕТ ЗА РАЗРЕШЕНИЕ ЗА ИЗРАБОТВАНЕ НА ПУП-ПУР /ПЛАН ЗА УЛИЧНА РЕГУЛАЦИЯ/ ЗА ОБОСОБЯВАНЕ НА НОВА УЛИЦА, КОЯТО ДА СВЪРЗВА УПИ ХХХ-297, КВ.25 ПО УРП НА „ПРОИЗВОДСТВЕНА ЗОНА СЕВЕР“, ГР.КАРНОБАТ С БУЛ. „МОСКВА“, ПРИ КМ 446+152 В ЛЯВО НА ПЪТ І-6 /ГР.СОФИЯ – ГР.БУРГАС/ И ОТВАРЯНЕ НА НОВ ВХОД/ИЗХОД НА ИМОТА.

**Р Е Ш Е Н И Я:**

 **385. І.** На основание чл.21, ал.1, т.11 от ЗМСМА във връзка с чл.124а, ал.1, т.5 и чл.124б, ал.7 от ЗУТ, общински съвет Карнобат:

 1. РАЗРЕШАВА изработването на подробен устройствен план – план за улична регулация за обособяване на нова улица, която да свързва УПИ ХХХ-297, кв.25 по УРП на „Производствена зона „Север“, гр.Карнобат с бул.“Москва“, при км 446+152 в ляво на път І-6 /гр.София – гр.Бургас/ и отваряне на нов вход/изход на имот.

 2.ОДОБРЯВА ЗАДАНИЕТО за изработването на подробен устройствен план – план за улична регулация за обособяване на нова улица, която да свързва УПИ ХХХ-297, кв.25 по УРП на „Производствена зона „Север“, гр.Карнобат с бул.“Москва“, при км 446+152 в ляво на път І-6 /гр.София – гр.Бургас/ и отваряне на нов вход/изход на имот.

 **ПО ОСМА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Георги Димитров – Кмет на Община Карнобат, относно:** ДАВАНЕ НА СЪГЛАСИЕ ОТ ОБЩИНСКИ СЪВЕТ ЗА РАЗРЕШЕНИЕ ЗА ИЗРАБОТВАНЕ НА ПУП-ПАРЦЕЛАРЕН ПЛАН И ПРЕДВАРИТЕЛНО СЪГЛАСИЕ ЗА ПРЕМИНАВАНЕ НА ТРАСЕ НА ДОВЕЖДАЩ КОЛЕКТОР ДО ПСОВ /ПРЕЧИСТВАТЕЛНА СТАНЦИЯ ЗА ОТПАДНИ ВОДИ/ – ГР.КАРНОБАТ“

**Р Е Ш Е Н И Я:**

**386. І.** На основание чл.21, ал.1, т.11 от ЗМСМА във връзка с чл.124а, ал.1, т.5 и чл.124б, ал.7 от ЗУТ, общински съвет Карнобат:

 1. РАЗРЕШАВА изработването на подробен устройствен план - парцеларен план за обект: „Трасе на довеждащ колектор до ПСОВ – гр.Карнобат“

 2.ОДОБРЯВА ЗАДАНИЕТО за изработване на Подробен устройствен план (ПУП-ПП) за трасе на довеждащ колектор до ПСОВ-гр.Карнобат

 ІІ. На основание чл.21, ал.1, т.8 от ЗМСМА, във връзка с чл.30, ал.3 от ПП ЗОЗЗ, Общински съвет – Карнобат ДАВА ПРЕДВАРИТЕЛНО СЪГЛАСИЕ за преминаване на трасе на довеждащ колектор до ПСОВ – гр.Карнобат, засягащо следните имоти общинска собственост:

 1.ПИ № 0.162 с начин на трайно ползване „пасища, мери” – публична общинска собственост, в местност „Гюр чешма“, землище на гр. Карнобат;

 2.ПИ № 0.164 с начин на трайно ползване „полски път“ – публична общинска собственост, землище на Карнобат;

 3.ПИ № 0.165 с начин на трайно ползване „пасища, мери” – публична общинска собственост, местност „Гюр чешма“, землище на гр. Карнобат;

 4.ПИ № 0.736 с начин на трайно ползване „пасища, мери” – публична общинска собственост, местност “Гюр чешма“, землище на Карнобат;

**ПО ДЕВЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Приемане на инвестиции, извършени от „Водоснабдяване и канализация“ ЕАД, гр.Бургас през 2016 г. и 2017 г.

**Р Е Ш Е Н И Я:**

**387.I.** Общински съвет – Карнобат на основание чл. 21, ал.1, т. 8 от Закона за местното самоуправление и местната администрация, чл. 12, ал. 4 от Закона за общинската собственост във връзка с чл.198о, ал. 1 от Закона за водите и в съответствие с указания, дадени от Министерство на регионалното развитие и благоустройството с изх. № 91-00-87 от 13.10.2017 г. приема и одобрява следните инвестиции, извършени в активи публична общинска собственост от „Водоснабдяване и канализация“ ЕАД, гр. Бургас за периода от 01.04.2016 г. до 31.12.2016 г., както следва:

1.1. "Подмяна на питеен водопровод по ул."Витоша" в участъка от ул."Драва" до ул."Гоце Делчев", гр.Карнобат" на стойност 220522.91 лв.

1.2. "Подмяна на питеен водопровод по ул."П. К. Яворов" в участъка от ул."Москва" до ул."Драва", гр.Карнобат" на стойност 342082.13 лв.

1.3. "Подмяна на питеен водопровод по ул."Ганчо Хардалов" в участъка от ул."Народен Партизан" до ул."Стара Планина", гр.Карнобат" на стойност 277065.41 лв.

1.4. "Подмяна на питеен водопровод в промишлена зона, гр. Карнобат“ на стойност 702.10 лв.

1.5. "Ремонт на съществуващ напорен водопровод на ПС"Огнен", с.Огнен" на стойност 6918.26 лв.

1.6."Реконструкция на разпределителен водопровод – промишлена зона, гр.Карнобат" на стойност 4132.33 лв.

**387.II.** Общински съвет – Карнобат приема и одобрява следните инвестиции, извършени в активи публична общинска собственост от „Водоснабдяване и канализация“ ЕАД, гр. Бургас за периода от 01.01.2017 г. до 31.12.2017 г., както следва:

 2.1. "Водопроводна мрежа: Реконструкция на външен водопровод ет. Ф80 – с.Драганци" на стойност 351.94 лв.

 2.2. "Ремонт на ел.проводно отклонение 20 kV, захранващо ТП "ПС Екзарх Антимово", р-н Карнобат" на стойност 10102.44 лв.

 2.3. "Реконструкция на разпределителен водопровод – с.Железник" на стойност 6753.34 лв.

 2.4. "Реконструкция на външен водопровод – с.Железник" на стойност 469,42 лв.

 2.5. "Подмяна на водопроводи по ул."Съби Димитров"; по ул."Димитър Благоев"; по ул."Дебър", ул."Огнян Танев" и ул."Иван Вазов", гр. Карнобат" на стойност 563153.37 лв.

 2.6. "Монтаж на нов приходен водомер – училище "Хр. Ботев" на стойност 172,27 лв.

 2.7. "Ремонт на съществуващ водопровод по ул."Граф Игнатиев", гр.Карнобат" 139309.05 лв.

 2.8. "Подмяна на приходен водомер – ЦДГ "Мир", гр.Карнобат" на стойност 302,60 лв.

 2.9. "Реконструкция на разпределителен водопровод – ул."Цанко Церковски", гр.Карнобат" на стойност 2221.91 лв.

 2.10. "Реконструкция на СВО – с.Кликач" на стойност 202.45 лв.

 2.11."Монтаж на нов приходен водомер–с.Раклица на стойност 688.94 лв.

 2.12. "Подмяна на приходен водомер– с.Сигмен" на стойност 740.35 лв.

 2.13."Монтаж на нов приходен водомер–с.Смолник"на стойност 610.50 лв.

 2.14. "Подмяна на приходен водомер–с.Сърнево" на стойност 643.57 лв.

 2.15. "Ремонт на електропроводно отклонение 20 kV, захранващо ПС Огнен, р-н Карнобат“ на стойност 13305.45 лв.

 2.16. "Ремонт на водомерен възел – с. Детелина" на стойност 1448.71 лв.

 2.17. "Реконструкция на СВО – с. Козаре" на стойност 236.10 лв.

**387.III.** Общински съвет – Карнобат предоставя за управление посочените в т.I и II активи на Асоциация по ВиК на обособената територия, обслужвана от „Водоснабдяване и канализация“ ЕАД, гр. Бургас.

**ПО ДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Даване на съгласие за извършване на разходи за енергийни и технически обследвания на 15 бр. многофамилни жилищни сгради .

**Р Е Ш Е Н И Е:**

**388.1.**Общински съвет–Карнобат на основание чл.21, ал.1, т.23 от ЗМСМА дава съгласие Община Карнобат да проведе процедура по ЗОП за избор на изпълнител за извършване на обследвания за установяване на техническите характеристики, свързани с изискванията по чл. 169 ал. 1, т. 1 - 5 от ЗУТ, изготвяне на технически паспорти и обследвания за енергийна ефективност на 15 многофамилни жилищни сгради на стойност до 69 900 лв.

 **ПО ЕДИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Стефка Иванова – зам. кмет на Община Карнобат, относно:** Даване на съгласие за кандидатстване на Община Карнобат с проектно предложение за финансиране по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

**Р Е Ш Е Н И Я:**

**389.1.**Общински съвет – Карнобат на основание чл.21, ал.1, т.23 и чл. 21, ал. 2 от ЗМСМА дава съгласие на Община Карнобат да кандидатства по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., с проектно предложение **„Благоустрояване и паркоустрояване на районен парк „Първи май“, град Карнобат“**.

**389.2.** Общински съвет – Карнобат потвърждава, че предвидените дейности по проектно предложение„Благоустрояване и паркоустрояване на районен парк „Първи май“, град Карнобат“ отговарят на Стратегическа цел 2: *„Подобряване на жизнената среда (чрез възстановяване и развитие на инфраструктурата, устойчиво развитие на селищната мрежа и опазване на околната среда) и качеството на живот“*, дейност *„Опазване и поддържане на зелената система в общината като цяло, големите и малките паркове в общината (в т.ч. благоустрояване и паркоустройство на районен парк „1 май” благоустрояване на парк „Дядо Димчов баир”, Златното езеро и др.)“* от „Общински план за развитие на община Карнобат за периода 2014-2020 г.”.

**389.3.** Общински съвет - Карнобат упълномощава Кмета на Община Карнобат да извърши необходимите действия във връзка с разработване, кандидатстване за финансиране и реализиране на проектното предложение при неговото евентуално одобрение.

 **ПО ДВАНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:**  Побратимяване на Община Карнобат с Община Хайраболу, Република Турция.

**Р Е Ш Е Н И Е:**

**390.**Общински съвет-Карнобат на основание чл.21, ал.1, т.23 от Закона за местното самоуправление и местната администрация:

 1. Дава съгласие за побратимяване на Община Карнобат с Община Хайраболу, република Турция.

 2.Възлага на Кмета на Община Карнобат да предприеме последващите, съгласно закона действия.

**ПО ТРИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:**  Промяна на местоположението и увеличаване капацитета на Център за социална рехабилитация и интеграция за лица с увреждания, делегирана от държавата дейност .

**Р Е Ш Е Н И Я:**

**391.І.** Общински съвет-Карнобат на основание чл.17, ал.1, т.7 и чл. 21, ал. 1, т. 23 от ЗМСМА във връзка с чл. 36в, ал.3, т.1 от ППЗСП **дава съгласие да се промени местоположението** на Център за социална рехабилитация и интеграция за лица с увреждания при Комплекс за социални услуги в общността „Надежда“, като се премести на адрес: **гр. Карнобат, ул. „Петър Берон“, № 20а, считано от 01.08.2018 г.**

**391.ІІ. 1**.Общински съвет-Карнобат на основание чл. 17, ал.1, т.7 и чл.21, ал. 1, т. 23 от ЗМСМА във връзка с чл. 36в, ал.3, т.1 от ППЗСП **дава съгласие, считано от 01.08.2018 г.** **да се увеличи капацитета** на Център за социална рехабилитация и интеграция за лица с увреждания при Комплекс за социални услуги в общността „Надежда“ от 30 на 35 потребители.

**391.ІІ. 2**. Приема натурални показатели, съгласно РМС № 667/01.11.2017 г., както следва:

* Капацитет – 35;
* Персонал- 10,5 длъжности;
* Издръжка – 96 250 лв.

**391.ІІІ.** Възлага на кмета на община Карнобат да предприеме всички необходими правни и фактически действия по изпълнение на настоящите решения.

 **ПО ЧЕТИРИНАДЕСЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Даване на съгласие за подписване на споразумение между град Рибинск и община Карнобат **.**

**Р Е Ш Е Н И Е:**

**392.**Общински съвет-Карнобат на основание чл.21, ал.1, т.23 от Закона за местното самоуправление и местната администрация дава съгласие за подписване на споразумение между град *Рибинск*  и община Карнобат в областта на международните принципи за равноправие и взаимно сътрудничество